open-index/open-wikipedia-markdown huggingface dataset:
Rosenfinkar

**Rosenfinkar** er ca. 22 små, frøetande fugleartar som utgjer slekta *Carpodacus* i finkefamilien. Dei fleste *Carpodacus*-artane har 'rosefink' som fellesnamn på norsk, men det finst seks unntak. Som namna antyder, er ulike nyansar av raudt karakteristisk farge for fjørdrakta i denne gruppa. Rosenfinkar finst på heile den nordlege halvkula, men det største mangfaldet er i Asia. Arten rosenfink er hekkefugl i Noreg. 

Dette er middels til store finkar, som vanlegvis har ein ganske sterk kjønnsdimorfisme. Hannane viser slåande fjørdrakt i karmin til vinraud farge eller mørk til ljos rosa tone. Hoer og ungfuglar har lite iaugefallande grå til brun fjørdrakt, med ljosare underside og slåande mørke striper. Det utvakse nebbet er kjegleforma inst og høgare enn breitt. Det er utforma for sprenging av harde frø. Dei runde naseborene er dekt med fjører. Den heller lange halen er v-forma eller rett avkutta. Songen er melodisk og består av fløytetonar.

## Artslista
Rosenfinkar i rekkjefølgje etter Clementslista versjon 6.4 frå desember 2009  med norske namn etter *Norske navn på verdens fugler*. 

* Raudfink, *Carpodacus rubescens* Asia
* Mørkrosenfink, *Carpodacus nipalensis* Asia
* Rosenfink, *Carpodacus erythrinus* Europa, Asia
* Purpurfink, *Carpodacus purpureus* Nord-Amerika
* Raudkronerosenfink, *Carpodacus cassinii* Nord-Amerika
* Husrosenfink, *Carpodacus mexicanus* Nord-Amerika
* Ametystfink, *Carpodacus pulcherrimus* Asia
* Eosrosenfink, *Carpodacus eos* Asia
* Himalayarosenfink, *Carpodacus rodochroa* Asia
* Vinrosenfink, *Carpodacus vinaceus* Asia
* Brunrosenfink, *Carpodacus edwardsii* Asia
* Ørkenrosenfink, *Carpodacus synoicus* Midt-Austen, Asia
* Karminfink, *Carpodacus roseus* Asia
* Blodrosenfink, *Carpodacus trifasciatus* Asia
* Flekkvengrosenfink, *Carpodacus rhodopeplus* Asia
* Krattrosenfink, *Carpodacus thura* Asia
* Gulnebbrosenfink, *Carpodacus roborowskii* Asia
* Sinoberfink, *Carpodacus rhodochlamys* Asia
* Skrentrosenfink, *Carpodacus rubicilloides* Asia
* Fjellrosenfink, *Carpodacus rubicilla* Asia
* Rubinfink, *Carpodacus puniceus* Asia

## Kjelder

* *Denne artikkelen bygger på «[[:de:Karmingimpel (Gattung)|Karmingimpel (Gattung)]]» frå , den 2. desember 2010*
 
### Referansar
Treklatrarar

__NOTOC__
**Treklatrarar**, tidlegare kalla filippintrekryparar, er fire artar av små sporvefuglar som gjer ut for slekta *Rhabdornis*. Slekta er endemisk for Filippinane. Somme autoritetar reknar *Rhabdornis* som einaste slekta i sin eigen familie Rhabdornithidae. Clementslista, versjon 6.6 frå august 2011 tok inn slekta i starefamilien.

Treklatrarar liknar trekryparar, Certhiidae, i utsjånad med mørk brun overside og lys underside.  Dei har ei kvit augestripe. Kjønna har ulike farger i fjørdrakta. Dei søkjer insekt i borken med det svakt nedoverbøygde nebbet. Tunga er børsteliknande og gjer dei dessutan i stand til å ta nektar frå blomar og dei kan òg ete av frø og frukt. Dei har sterke bein med lange klør. Treklatrarar plasserer reiret i ei sprekk i treet. Dei er ikkje trekkfuglar, anna enn ved lokale streif.

### Artar
Treklatrarar i rekkjefølgje etter EBird/Clements Checklist v2018 med norske namn etter *Norske navn på verdens fugler*:  
* Stripetreklatrar, *Rhabdornis mystacalis*, Stripe-sided Rhabdornis, Temminck, 1825, (LC)
* Stortreklatrar, *Rhabdornis grandis*, Long-billed Rhabdornis, Salomonsen, 1953, (LC)
* Bruntreklatrar, *Rhabdornis inornatus*, Stripe-breasted Rhabdornis, Ogilvie-Grant, 1896, (LC)
* Gråkronetreklatrar, *Rhabdornis rabori*, Visayan Rhabdornis, Rand, 1950, (VU)

## Kjelder

* *Denne artikkelen bygger på «[[:en:Philippine creeper|Philippine creeper]]» frå , den 2. desember 2010*
* Treklatrere på snl.no
 
;Referansar

## Bakgrunnsstoff
* Don Robertson's Bird Families of the World : Rhabornises. Bilete av alle tre artar. Oppdatert 25. januar 2006. Lest 2. desember 2010.
Parabel i litteraturen

**Parabel** (av gresk for 'samanlikning'), også kalla **likning**, er ei nemning for ei kort forteljing som i bilete frå menneskelivet gjer synleg ei høgare, allmengyldig sanning. Ordet *parabel* er gresk og tyder *likning*. Jesu likningar frå Det nye testamentet er kjende døme, mellom andre *[[Såmannen]]*, *[[Sennepsfrøet]]* og *[[Den bortkomne sauen]]*.

## Kjelder

## Bakgrunnsstoff
* List of biblical parables .
* Jewish Encyclopedia: Parable.
* Catholic Encyclopedia: Parable.
Jarlsberg grevskap

**Jarlsberg grevskap** var Noregs andre, og siste, grevskap. Det vart opphavleg oppretta i 1673 som Griffenfeldt grevskap for Peder Schumacher Griffenfeld. Ifølge adelslova av 1821 vart Jarlsberg nedlagt som grevskap då den siste norske greven Peder Anker Wedel Jarlsberg døydde i 1893. 

Sentrum for grevskapet var Jarlsberg Hovedgård som vart bygd som Griffenfeldgård (òg skrive Griffenfeldtgård og Griffenfeld gård) der den gamle kongsgarden og lensherreresideas Sem hovudgard hadde lege, 3 km nordvest for byen Tønsberg.

Etter Griffenfelds fall i 1676 vart grevskapet overført til kong Kristian V og kalla Tønsberg grevskap.  Kongen overlét grevskapet i 1678 til greven i Laurvig, Ulrik Fredrik Gyldenløve som var kongen sin halvbror.  I september 1683 selde Gyldenløve til den tyske adelsmannen baron Gustav Wilhelm von Wedel, som vart opphøgd i den dansk-norske lensgrevestand den 4. januar 1684. Von Wedel er stamfar for slekta Wedel-Jarlsberg.  Gustav Fredrik Wilhelm Wedel gjorde om namnet til Jarlsberg i 1684.  Namnet Jarlsberg er funne på, sannsynlegvis med øya Jarlsø som utgangspunkt.

I 1821 blir grevskapet slått saman med Laurvigen grevskap til Jarlsberg og Larvik amt, seinare Vestfold fylke.

Grevskapet vart nedlagt i 1893 ifølgje Norges adelslov, men herregarden er framleis i slekta sitt eige.

## Grevar av grevskapet
* 1673-1676 Peder Griffenfeld
* 1676-1683 Ulrik Frederik Gyldenløve
* 1683-1717 Gustav Wilhelm von Wedel
* 1717-1738 Frederik Anton Wedel-Jarlsberg 
* 1738-1776 Frederik Christian Otto Wedel-Jarlsberg
* 1776-1811 Frederik Anton Wedel-Jarlsberg 
* 1811-1840 Johan Caspar Herman Wedel-Jarlsberg
* 1840-1893 Peder Anker Wedel-Jarlsberg

## Sjå òg
*Jarlsberg hovedgård
All the Lovers

«**All the Lovers**» er ein song av den australske songaren Kylie Minogue og vart utgjeven som den første singelen frå det ellevte studioalbumet hennar, *[[Aphrodite av Kylie Minogue|Aphrodite]]*. Songen er skriven av den engelske electropopduoen Kish Mauve og var ein av dei siste songane som blei spelte inn til albumet.

## Utgjeving og listeplasseringar
Minogue annonserte på den offisielle heimesida den 20. april 2010 utgjevinga av singelen «All the Lovers» og deretter det ellevte studioalbumet sitt, *[[Aphrodite av Kylie Minogue|Aphrodite]]*, i juli same året. «All the Lovers» vart positivt motteken av kritikarane, som meinte songen var dansbar og rekna han som ein klassisk Minogue-singel. Songen vart ein kommersiell suksess særleg i Europa, og nådde Topp 10 i land som Tyskland, Irland og Italia, og Topp 5 i Frankrike, Slovakia og Storbritannia.

«All the Lovers» nådde 31.-plassen på Billoard Dance/Club Play Songs den 26. juni 2010. Songen nådde 22.-plassen neste veke og fyrsteplassen den 5. august. I Canada nådde songen 72.-plassen på Canadian Hot 100. «All the Lovers» nådde fjortandeplassen i Australia den 21. juni 2010 og seinare trettandeokaseb. I Storbritannia nådde songen fjerdeplass den første veka på UK Singles Chart og selte over 18 500 eksemplar. «All the Lovers» nådde tredjeplassen to veker seinare. I Irland nådde songen sjetteplass den 18. juni 2010. «All the Lovers» nådde òg Topp 10 i Austerrike og Tsjekkia, Topp 40 i Belgia, Sverige og Spania.

## Komposisjon
«All the Lovers» er ein electropopsong i midttempo med framtredande synthesizerar, som har vorte samanlikna med singelen «I Believe in You». Teksta er ein invitasjon til dansegolvet, samstundes som eit tidlegare kjærasteforhold blir samanlikna med tilhøvet til den noverande kjærasten.

## Musikkvideo
Videoen vart filma i mai 2010 i Los Angeles i California, og viser Minogue på toppen av menneske kledd i kvitt undertøy, omgjeven av ulike kvite flytande objekt. Minogue forklarte at videoen var eit uttrykk for synet hennar på seksualitet og sensualitet. 

## Format og sporliste
;Internasjonal CD
#«All the Lovers» – 3:20
#«Go Hard or Go Home» – 3:43

;Internasjonal CD maxi
#«All the Lovers» – 3:20
#«All the Lovers» (WAWA & MMB Anthem Remix) – 6:04
#«All the Lovers» (Michael Woods Remix) – 7:55
#«All the Lovers» (XXXchange Remix) – 4:49
#«All the Lovers» (Video)

;Internasjonal digital single
#«All the Lovers» – 3:20

## Topplisteplasseringar

## Sertifisering

## Kjelder
* *Denne artikkelen bygger på «[[:en:All the Lovers|All the Lovers]]» frå  og «[[:nb:All the Lovers|All the Lovers]]» frå , den 2. desember 2010.*
** oppgav desse kjeldene:*

## Bakgrunnsstoff
*Den offisielle nettsida til Minogue
Teige i Hyllestad

**Teige** er ein matrikkelgard i Hyllestad kommune i Sogn og Fjordane fylke. 
Garden har matrikkelnummer 12.

## Geografi
Teige ligg ved Teigevatn og grensar til Rutle, Teigenes, Bjørnestad og Trøsdalen.

## Historie
Teige vart skild ut frå Rutle i gammal tid som fire teigar som vart gjevne til Øn kyrkje. Garden låg aude frå 1300-talet, og vart ikkje teken oppatt før utpå 1500-talet.
Garden vart delt i to bruk kring 1650, og nabogarden Teigenes vart skilt ut som eigen gard i same perioden.
Det ytste bruket vart fråflytt i 1952 og husa der er vekke.

Det har vore drive stampe og sagbruk i Teigeelva.

## Namnet
Namnet kjem av at området vart skilt ut frå Rutle som fire teigar i gammal tid, og gjeve til Øn kyrkje.
I kjeldene er namnet skrive «Theighar» (DN. XII 232 c. 1490), «Theige» (1603), «Theyge» (1608), «Teige» (1667) og «Teige med Teigenes» (1723).

Teige er brukt som stadnamn fleire andre stader i landet.

Statens kartverk godkjende skrivemåten «Teige» i 1986.

Gardsnamnet vert også brukt som slektsnamn.

## Sjå òg
* Matrikkelgardar i Hyllestad kommune

## Kjelder

## Vidare lesnad
* 

## Bakgrunnsstoff
* «Teige» i Gardsleksikonet på nettstaden til Sogn og Fjordane Fylkesarkiv
* «Teige» i matrikkelutkastet av 1950
* «Teige» i gardsmatrikkelen for 1886
Trøsdalen

**Trøsdalen**, tidlegare skrive *Trausdalen*, *Trausdal* og *Drøsdal*, er ein matrikkelgard i Hyllestad kommune i Sogn og Fjordane fylke. 
Garden har matrikkelnummer 13.

## Geografi
Trøsdalen grensar i vest til Teige og Bjørnestad, i nordvest mot Myklebust, i nord til Lybakken, i aust mot Ramsgrø og Liane og i sør mot Ulvika.

## Historie
Busetjinga på Trøsdalenen kom på 1500-talet. 
Det var vorte fire bruk på garden på slutten av 1800-talet og Lybakken var skild ut som eigen gard i 1879.

Det har vore to sager og ein trevarefabrikk på garden.

## Namnet
Det er usemje om tolkinga av namnet. Oluf Rygh meinte at det kom av draug i tydinga dauing., medan det i *Bygdebok for Hyllestad* står at namnet har samband med å tryte, som tyder å ta slutt, og viste til at garden var den øvste busetjinga langs Teigevassdraget, altså at busetjinga tok slutt der. Fyrstelekkjen i «Trautskogen» vert tolka på same viset.
I kjeldene er namnet skrive «Drønsdall» (1563), «Drøsdall» (1567), «Trøßdall» (1603), «Drøssedall» (1608), «Drøssdal» (1667) og «Drøsdahl» (1723).

Trøsdalen er ikkje brukt som stadnamn andre stader i landet. 

Klagenemda for stadnamnsaker hjå Statens kartverk godkjende skrivemåten «Trøsdalen» i 2003, og avslo samtidig å godkjenne «Trausdalen» og «Trausdal».

Gardsnamnet vert også brukt som slektsnamn, men det vert då skrive «Drøsdal».

## Sjå òg
* Matrikkelgardar i Hyllestad kommune

## Kjelder

## Vidare lesnad
* 

## Bakgrunnsstoff
* «Trausdalen» i Gardsleksikonet på nettstaden til Sogn og Fjordane Fylkesarkiv
* «Drøsdal» i matrikkelutkastet av 1950
* «Trausdal» i gardsmatrikkelen for 1886
Svenske reduksjonar

**Svenske reduksjonar**, eigenleg ein **reduktion**, er ei nemning som vart brukt i Sverige om at staten ved kongemakta tok til seg slik eigedom, jord og inntekter av jord, som tidlegare hadde vorte utdelt til adelen som løn for ulike tenester. Nemninga ser ut til å ha kome i bruk på 1600-talet. Før den tida vart det same omtalt med ord som «räfst», «vederkännande av gods» eller «revocation».

Dei første kjende reduksjonane skjedde under formyndarskapen til Birger Magnusson i perioden 1290-1302. Dei siste større reduksjonar skjedde under kong Karl XI i 1655.

Det vart nytta ulike rettsgrunnlag for slik inndraging. Eigedom kunne inndragast dersom overdraginga kunne knytast til noko rettsstridig. Det var òg tilfelle av at «förbjudna orter», det vil seie område der godsa til krona ikkje kunne nyttast likevel, hadde vorte overdrege, og som då vart teke tilbake ved seinare høve. Eigedomar kunne òg inndragast dersom innehavarane ikkje hadde halde eigedomen ved like. 

Ved dei store inndragingane på 1600-talet kom til slutt òg krav om at alt krongods som hadde vorte utskilt kunne takast tilbake. Som støtte for dette vart det sagt at: «konung inte ägde förminska rikets ingälder för sin efterträdare, utan att denne i så fall egde återkalla det avsöndrade».

## Kjelder

**Denne artikkelen bygger på «[[:nb:Svenske reduksjoner|Svenske reduksjoner]]» frå ,  den 3. desember 2010.*
Svenske inndelingsverket

**Inndelingsverket** (svensk *indelningsverket*; finsk *ruotujakolaitos*) var eit system nytta i Sverige for at hæren skulle vere opplært til alle tider. Systemet kom i bruk i 1640 og vart erstatta tidleg på 1900-talet av verneplikta. To forskjellige inndelingsverk har vorte nytta i Sverige, det «eldre» og det «yngre» inndelingsverket. Sistnemnte vert som regel berre kalla «inndelingsverket». Soldatane som var ein del av desse systema vart kalla «inndelte soldatar» og fekk små bustader eller jordhus. 

Opphavleg var inndelingsverket eit system for å betale tenarar av staten, som offiserar og prestestanden. Det vart innført fordi ein ofte mangla pengar, og inndelingsverket prøvde å løyse dette med å lokalisere skattane. Dette gjorde at betalinga bestod av ein individuell rett til å samle visse skattar. Seinare viste det til ein organisasjon som skulle skaffe soldatar til dei væpna styrkane, kalla *det ständiga knektehållet*. Årsaka for denne utviklinga i uttrykket er at inndelingsverket vart nytta til å støtte *det ständiga knektehållet*.

## Kjelder

**Denne artikkelen bygger på «[[:en:Swedish allotment system|Swedish allotment system]]» frå ,  den 3. desember 2010.*
Pancetta

***Pancetta*** er ei nemning for ein italiensk måte å konservera svinemage på. Det feite kjøtet i svinemagen blir krydra med ulike krydder, til dømes muskatnøtt, pepar, fennikelfrø, chilipepar og kvitlauk, og så tørka i tre månadar. Pancettaen er sjeldan røykt. Ofte blir kjøttstykket rulla saman, men det kan òg vera flatt. Denne italienske bacon-liknande ingrediensen vert gjerne brukt i pastaretter, på linje med guanciale, speka svinekjaker.

## Bakgrunnsstoff
Den cubanske revolusjonen

**Den cubanske revolusjonen** var eit væpna opprør som avsette diktatoren Fulgencio Batista på Cuba den 1. januar 1959. Opprøret vart gjennomført av 26. juli-rørsla leidd av Fidel Castro. 
Den cubanske revolusjonen refererer òg til pågåande gjennomføring av sosiale og økonomiske program utført av det sitjande cubanske styret som kom til makta i 1959.

## Bakgrunnsstoff
Jarlsberg Travbane

**Jarlsberg travbane** er ein travbane *([[totalisatorbane]])* på Auli 2 kilometer vest for Tønsberg og 1 kilometer frå Jarlsberg hovedgård i Vestfold. Banen har ei lengd på 1000 meter og er Noregs nest største. Den blir dreve av Vestfold Travforbund. Jarlsberg Travbane har arrangert travløp sidan 1935, og har i dag rundt femti køyredagar i året, der de fleste er på fredager. Eit stort løp er *[[Ulf Thoresen]]s Minneløp* for varmblodshestar. 

## Bakgrunnsstoff
*Travbanen si heimeside
Hugo Almeida

**Hugo Miguel Pereira de Almeida** () er ein portugisisk fotballspelar som har spela for tyrkiske Beşiktaş.

## Karriere

Almeida starta som juniorspelar for heimklubben Naval 1º de Maio i 1997, men bytte klubb til Porto i år 2000. Her kom han opp på fyrstelaget i 2002. Han vart seriemeister i Portugal med klubben i 2004 og 2006 Han vart lånt vekk til andre klubbar fleire gonger, og vart også lånt vekk til Werder Bremen, men lånet vart omgjort til kjøp i 2007. Ved nyttår 2010/11 gjekk han til Beşiktaş for 2 millionar euro. Han var med på å bli cupmeister i Tyrkia med laget same sesongen.

På landslagsnivå har Almeida delteke i fleire turneringar, mellom anna fotball-VM 2010 i Sør-Afrika. Her skåra han eitt av måla i kampen mellom Portugal og Nord-Korea, som enda 7-0 til Portugal. Under EM i 2012 spelte han i to av Portugal sine kampar då laget nådde semifinalen i turneringa.
Leangen Travbane

**Leangen Travbane** er ein travbane som ligg på Leangen i Trondheim. Det blir arrangert mange store løp der, mellom anna Bork Rigels Minneløp.

Banen er 1000 m lang med eit oppløp på 270 m, som er landets lengste. Svingradien er 65 m og kurvene har ei dossering på 17 prosent.

Leangen Travbane er eid av eit aksjeselskap med same namn og står, etter avtale med Norsk Rikstoto, for totalisatorverksemda i området Ålesund til Nordland fylkesgrense. Einaste aksjonær er Det Norske Travselskap.

Travbanen dekker ca. 90 dekar og vart første gong opna 5. september 1931. Dei tyske okkupantane okkuperte banen under andre verdskrig og banen opna att 6. oktober 1946.

## Bakgrunnsstoff
*Leangen Travbane
*Direkte biletstraum frå Leangen Travbane
Jarlsberg og Laurvigs Amtstidende

***Jarlsberg og Laurvigs Amtstidende*** var ei avis som kom ut i Larvik 1834&ndash;1940. Politisk sokna ho til Høgre.

Redaksjonskontora var i Prinsegata 33.

## Kjelder
Tønsberg flyplass, Jarlsberg

**Tønsberg flyplass, Jarlsberg**, oftast berre kalla *Jarlsberg flyplass*, ligg 4&nbsp;km nordvest for byen Tønsberg i Vestfold. Flyplassen har ein rullebane på 800 meter med asfaltdekke. Baneretninga er 18 og 36. ICAO-kode er ENJB. Drifta av flyplassen blir utført av Jarlsberg Fritidssenter. Det opererer fleire klubbar frå Jarlsberg, deriblant Tønsberg Flyveklubb. 

## Historie
Flyplassen blei bygd av tyske soldatar i august 1940 som ein improvisert flyplass med falske installasjonar for å narre fiendtlege rekognoseringsfly. Heilt på slutten av krigen vart Jarlsberg oppgradert til naudlandingsplass og *"Platzkommando Tönsberg"* vart oppretta. Arbeidet på rullebanen vart utført av russiske krigsfangar. Etter krigen vart plassen tatt i bruk til taxi- og skolefly. Det har vore halde ei lang rekke populære flystemne på staden, det første alt i 1937.

## Bakgrunnsstoff
* Tønsberg Flyveklubb
* Jarlsberg Fritidssenter
* Om Jarlsberg flyplass i ''Bygdebok for Sem og Slagen'' fra 1963
* [Jarlsberg på norskeflyplasser.no](http://generator.firmanett.no/(jzd4sr45pwbcw4vpew1can55)/generator.aspx?PID=176916&M=0&M=0/)
Jarlsberg Avis

**Jarlsberg Avis**, ofte berre kalla **Jarlsberg**, er ei avis som blir utgitt tre gongar i veka i Holmestrand i Vestfold. 

Jarlsberg Avis kjem ut kvar tysdag, torsdag og laurdag og dekker først og fremst lokalnyheiter frå Holmestrand og Hof, sport og kultur. Lokalavisa har hatt ein jamn opplagsvekst i de seinare åra, og har ein husstandsdekning på vel 58 % i Holmestrand kommune. Avisa er eigd av Østlands-Posten i Larvik og er gjennom det ein del av mediekonsernet A-pressen. Avisa blir trykt i Larvik. Dagleg leiar og ansvarleg redaktør er Knut S. Evensen. 

Jarlsberg Avis vart etablert i 1843. Sidan 2001 har avisa komme ut med eiga nettutgåve.

## Opplagstal

## Bakgrunnsstoff
* Jarlsberg Avis
Østlands-Posten AS

**Østlands-Posten AS** er selskapet om driv Østlands-Posten som kjem ut i Larvik. Det held til på Fritzøe Brygge.

Adm. direktør (2010) er Håvard Trond Heimdal og styreleiar er Are Trygve Støen Stokstad. Selskapet er i sin tur ein del av A-pressen ASA.

Østlands-Posten AS er i dag eit mediehus som i tillegg til eiga avis eig driftselskapa til lokalavisene Tvedestrandsposten, Aust Agder Blad (Risør), Porsgrunns Dagblad, Øyene og Jarlsberg Avis. I tillegg er mediehuset største lokalradioaktør i Vestfold, samt at ein driv sitt eige distribusjonsselskap. 

## Kjelder
*
Johannes Johannesson Spjeldnes

**Johannes Johannesson Spjeldnes** () var ein norsk underoffiser, gardbrukar og stortingsmann frå Lindås i Hordaland.

Spjeldnes var son til ein lensmann. Frå han var 15 år gammal budde han i Bergen, der han vart underoffiser i 1808. Åra 1811-14 var han kommandersersjant, sidan var han gardbrukar i Lindås til han døydde.

Spjeldnes var stortingsmann frå Søndre Bergenhus amt i 1821, på omframstortinget 1822, i 1827 og på omframstortinget 1828, samt i 1833. Han var i 1821 medlem av fire komitear, der i mellom om utskiftingslova og innkvarteringslova, både i 1821 og -22 var han medlem av Lagtinget. Han var i 1827 medlem av militærkomiteen, i 1828 av komiteen om vernepliktslova. I 1833 på ny medlem av militærkomiteen, samt av valkomiteen.

Han døydde på garden sin i Lindås i 1834.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Ingebrigt Olsson Nordås

**Ingebrigt Olsson Nordås** () var ein norsk gardbrukar og stortingsmann frå Hosanger i Hordaland.

Nordås var gardbrukar på farsgarden og attåt byggmeister. Han var medlem av fyrste heradsstyret 1838 og fram til 1844. Forlikskommissær i mange år.

Nordås var 4. representant frå Søndre Bergenhus amt på Stortinget i 1833 og 1836-37. Han var heile tida medlem av næringskomiteen, elles medlem av Lagtinget både i 1836 og på omframstortinget 1836-37. I 1836 var han medlem av riksretten.

Han døydde på garden sin i Hosanger i 1851.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Johannes Olsson Veset

**Johannes Olsson Veset** () var ein norsk lærar, kyrkjesongar, gardbrukar, lensmann og stortingsmann frå Haus i Hordaland. Han var far til Ole Veseth.

Han var son til ein gardbrukar. Sjølv var han 1829-36 skulehaldar i heimbygda og kyrkjesongar frå 1831 til –44. Han tok over farsgarden i 1834 og dreiv han til 1861, då han kjøpte garden Mjelde i Haus og dreiv denne til 1878. Frå 1852 til 1896 var han lensmann i Haus. Veset kom i 1838 med i det fyrste heradsstyret i Haus, og var medlem av dette i om lag 40 år. Forlikskommissær 1842-54 og 1873-89. Han var medlem av skattekommisjonen av 1861.

Veset representerte Søndre Bergenhus amt på Stortinget 1845-54, 1859-69 og 1877-78. Han var medlem av protokollkomiteen 1845 og -48, 1848 også av adressekomiteen. I 1851 var han medlem av protokollkomiteen, jarnbanekomiteen og trykkekomiteen, 1854 av valkomiteen og protokollkomiteen, 1859-60 av Lagtinget, valkomiteen og konstitusjonskomiteen, 1862-63 av dei tre sistnemnde samt jarnbanekomiteen og matrikkellovkomiteen. På omframstortinget 1864 var han medlem av Lagtinget, valkomiteen samt komiteen om den dansk-tyske krigen, medan han 1865-66 var medlem av Lagtinget, valkomiteen, konstitusjonskomiteen, traktatkomiteen og av komiteen om hjelpekyrkje for Domkyrkje-lyden i Trondheim. Perioden 1874-76 var han 1. varamann, møtte i 1875 frå 13. mars, medlem av Lagtinget og næringskomite nr 1. Sesjonen 1877-78 var han medlem av Lagtinget og konstitusjonskomiteen. Veset var vald for 1879-sesjonen òg, men sidan han i mellomtida hadde skøytt frå seg garden, hadde han tapt røysteretten sin og kunne ikkje møte på Stortinget.

Veset vart tildelt Borgardådsmedaljen i sølv.

Han døydde i Haus i 1905.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Erik Arnesson Riisnæs

**Erik Arnesson Riisnæs** () var ein norsk lærar, gardbrukar og stortingsmann frå Masfjorden.

Far hans var gardbrukar på Risnes i Masfjorden, og kyrkjesongar i prestegjeldet. Sjølv gjekk han årleg 8-14 dagar i skule og vart elles undervist av faren og ei bestemor. I 1835 vart han skulehaldar i Lindås sokn og tre år seinare lærar i fastskulen i fiskeværet Fedje. I 1839 tok han til på seminaret på Stord, eksamen derifrå i 1841. Han vart omgåande tilsett som lærar og kyrkjesongar i Sandnes sokn i 1841 , og tok noko etter over farsgarden Risnes. Han vart i 1880 lensmann i Lindås.

Riisnæs representerte Søndre Bergenhus amt på Stortinget frå 1857 til 1873. Han var medlem av vegkomiteen 1857, 1859-60 og sekretær i same 1862-63, 1865-73. Vidare var han sekretær i jarnbanekomiteen på omframstortinget 1864 og medlem i same komiteen i 1871. Han var medlem av Lagtinget og valkomiteen 1868-73, i 1869 medlem av røysterettskomiteen.

Han døydde på garden sin i 1881.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Hans Saakvitne

**Hans Larsson Saakvitne** () var ein norsk lærar, gardbrukar, lensmann og stortingsmann for Venstre frå Granvin.

Saakvitne var son av ein gardbrukar. Etter eit kort opphald på Voss lærarskule, var han frå 1859 til 1866 lærar, og frå 1863 til -67 gardbrukar på farsgarden. Frå 1867 til 1892 var han gardbrukar på Nesheim i Granvin. Såkvitne var lensmann i Vossestrand 1892-1901, budde då på Oppheim i Vossestrand. 1901-10 var han lensmann i Ulvik, flytta då til Skeie i Ulvik og busette seg der.

Saakvitne var ordførar i Ulvik 1876-88 og 1890-91. Deretter ordførar i Granvin 1891-92, etter Ulvik-heradet var delt i tre nye herad. Han var forlikskommissær 1871-92, formann i amtsskattekommisjonen 1892-94 og formann i skulestyret.

Saakvitne var stortingsmann for Søndre Bergenhus amt 1883-88 og 1898-1900 og for Hardanger krins 1906-09. Han var 1. varamann for perioden 1880-82 og møtte på Stortinget fyrste gongen i 1880 frå den 9. april, som medlem av næringskomite nr 1. Perioden 1883-85 var han medlem av næringskomite nr 2, 1886-88 av Lagtinget og justiskomite nr 1. Under åra 1898-1900 var han sekretær i Lagtinget og medlem av konstitusjonskomiteen og den militære straffelovskomiteen, 1899-sesjonen var han og med i valkomiteen. I si siste periode på Stortinget, 1906-09, var han medlem av Lagtinget og 1906-07 av sosialkomiteen, samt 1908-09 av konstitusjonskomiteen. Saakvitne var medlem av sivilprosesskommisjonen av 1908.

Han døydde på Skeie i Ulvik i 1910.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Didier Drogba

**Didier Yves Drogba Tébily** () er ein ivoriansk fotballspelar som har spelt for Chelsea FC sidan 2004.

## Karriere

Didier Drogba vart fødd i Abidjan, men vart sendt til Frankrike som femåring for å bu med ein onkel som også var profesjonell fotballspelar. På grunn av heimlengt vart Didier sendt heim att til Abidjan etter tre år, men då begge foreldra vart arbeidslause, vart han sendt attende til onkelen i Frankrike. Det var i Frankrike han tok til å spela profesjonell fotball. Han starta i Levallois og heldt fram i Le Mans FC, der han tok til å spela for fyrstelaget i 1998. Han spelte for både Guingamp og Marseille før han enda opp i engelske Chelsea i 2004. Han var  toppskårar i Premier League i 2009/10-sesongen, med 29 seriemål.

Sjølv om han har vakse opp delvis i Frankrike, har Drogba alltid spelt på landslaget til heimlandet Elfenbeinskysten. Han kom med på landslaget fyrste gong i 2002. Mellom anna har han delteke i fleire Afrikameisterskapar i fotball, og han var med då Elfenbeinskysten kvalifiserte seg til Fotball-VM for fyrste gong i 2006 i Tyskland. I denne meisterskapen skåra han i ein kamp mot Argentina, som Elfenbeinskysten til slutt tapte. Han spelte også under fotball-VM 2010 i Sør-Afrika; her skåra han mot Brasil i ein kamp som motstandaren vann 3 - 1.

## Personleg liv

Drogba er gift med Diakité Lalla frå Mali, og dei har tre born i lag. Drogba har også utmerka seg ved å donera pengar til veldedige føremål. Han er utnemnd til ambassadør av FN sitt utviklingsprogram, og han har donert 3 millionar pund til å oppretta eit sjukehus i Abidjan.

## Kjelder

* Engelsk Wikipedia om Drogba.
Anders Magnesson Brekke

**Anders Magnesson Brekke** () var ein norsk gardbrukar og stortingsmann frå Stryn.

Brekke var gardbrukar på fargarden i Oppstryn sokn i Stryn. Han var 3. representant frå Nordre Bergenhus amt på Stortinget i 1839. Der var han medlem av næringskomite nr 2. Allereie året etter døydde han heime på garden sin.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Evenstad skogskole

**Evenstad skogskole** er ein tidlegare skogskole i Stor-Elvdal kommune i Innlandet. 

Skolen vart oppretta i 1912 på den tidlegare Evenstad gård, etter ei legatgåve frå den rike, legendariske enka Anne Evenstad (1830-1909). 

Skolen vart i 1989 ein del av Hedmark distriktshøgskole, no Høgskolen i Innlandet. I dag blir det undervist i *skog- og utmarksfag* på Evenstad, og skolen er leiande i forsking på store rovdyr. Skolen tilbyr eit mastergradsstudium i anvendt økologi, og årsstudium i utmarksforvalting, skogbruk, bioenergi og jakt- og fisketurisme

## Bakgrunnsstoff
* hihm.no: dagens studietilbud på Evenstad
2 Hearts

«**2 Hearts**» er ein song framført av den australske songaren Kylie Minogue for det tiande studioalbumet hennar, *[[X av Kylie Minogue|X]]* (2007). Songen vart opphavleg spelt inn av elektropogruppa Kish Mauve, som òg produserte versjonen av Minogue. «2 Hearts» var den fyrste kommersielle singelen til Minogue sidan ho fekk diagnostisert brystkreft i mai 2005. Songen kom ut som den fyrste singelen frå albumet i november 2007 til blanda mottaking frå kritikarane.

## Informasjon
I 2006 byrja Minogue innspelingar i London for *X*. «2 Hearts» var skriven og opphavleg spelt inn av Kish Mauve, som gav songen til Minogue. «2 Hearts» kom ut i ulike format over heile verda. Dei fleste områda fekk ein CD-singel og digital nedlasting.

## Listeplasseringar og sal
Songen nådde tolvteplassen på UK Singles Chart 11. november 2007, og var deretter nummer fire ei veke seinare. I Irland nådde songen først tjueniandeplass og derette tolvteplass neste veke. Singelen var i hovudsak vellykka andre stader, og kom på førsteplass i Spania og til Topp 5 i Italia og Sverige. Songen nådde òg førsteplassen i Australia den 19. november 2007, der han selde over  eksemplar. Songen vart den tiande førsteplass-singelen til Minogue i Australia. Han kom på trettifjerdeplassen i New Zealand, men gjekk raskt ut av hitlistene.

## Format og sporliste
;Britisk CD 1
#«2 Hearts»
#«I Don't Know What It Is»

;Britisk CD 2
#«2 Hearts»
#«2 Hearts» (Alan Braxe Mix)
#«King or Queen»
#«2 Hearts» (Video)

;Australsk CD
#«2 Hearts»
#«2 Hearts» (Alan Braxe Mix)
#«King or Queen»
#«I Don't Know What It Is»
#«2 Hearts» (Video)

;Russisk CD
#«2 Hearts»
#«I Don't Know What It Is»

## Topplisteplasseringar

## Utgjevingshistorie

## Kjelder
* *Denne artikkelen bygger på «[[:nb:2 Hearts|2 Hearts]]» frå , den 3. desember 2010.*

## Bakgrunnsstoff
*Songteksten på MetroLyrics
Evenstad

**Evenstad** er ei lita bygd i Stor-Elvdal kommune. Bygd ligg om lag 20 kilometer sør for kommunesenteret Koppang.

Eidsvollsmannen Ole Olsen Evenstad budde på Evenstad gard. Høgskolen i Innlandet har ei avdeling på garden, den tidlegare Evenstad skogskole, som har ca. 150 studentar.

Sør for høgskolen ligg Evenstad bru. Brua er 180 meter lang fordelt på 5 spenn, og er ei av landets lengste trebruer.

På toppen av Tronkberget på Evenstad, ligg Norges einaste bevarte krigsvarde.
Høgskolen i Nord-Trøndelag

**Høgskolen i Nord-Trøndelag** (**HiNT**) var ein statleg høgskule i Noreg som var verksam frå 1994 til 2016. Han vart del av Nord universitet frå 1. januar 2016.

Høgskolen vart etablert 1. august 1994 og hadde i 2006 vel 4&nbsp;600 studentar og 390 tilsette. Høgskolen var eit resultat av at fire statlege høgskolar i Steinkjer, Levanger, Namsos og Stjørdal vart slått saman som ein del av Høgskolereformen i 1994.

Høgskolen i Nord-Trøndelag har til mål å vere Noregs leiande miljø innan praksisnær kompetanseutvikling for framtida. Kjerneverdiane til skulen er nærleik, openheit og sjølvstende. 

Høgskolen tilbyr vel 100 fag- og profesjonsstudium innan skole, oppvekst, kultur, helse, næring og forvalting. Desse kan takast i varierande lengde frå halvårseiningar til bachelorgradar, mastergradar og einskilte doktorgradstudiar, i tillegg til ei rekke kurs-, etter- og vidareutdanningar.

Etter ei omorganisering i 2007, har Høgskolen fem avdelingar som følgjer:
*Avdeling for helsefag (Namsos og Levanger)
*Avdeling for økonomi og leiing (Levanger og Steinkjer) Levanger
*Avdeling for landbruk og IT (Steinkjer)
*Avdeling for lærarutdanning () 
*Avdeling for trafikklærarutdanning (Stjørdal) 

Høgskolen tilbyr internasjonalisering av studia, både ved å gje høve til å ta delar av den ordinære utdanninga i utlandet, eller ved å halde fram å utdanne seg i utlandet etter enda studium.

## Leiing

## Sjå òg
*Studentsamskipnaden i Nord-Trøndelag

## Kjelder

## Bakgrunnsstoff
* Nettstaden til Høgskolen i Nord-Trøndelag (arkivert utgåve, 1. august 2015)
Carl Gustav Rehnskiöld

**Carl Gustav Rehnskiöld** (skreiv sjølv namnet *Rehnschiöldt*) () var ein svensk feltmarskalk og greve. Han var guvernør over Skåne frå 1698 til 1705, vart utnemnd til feltmarskalk i 1706 og vart kongeleg råd i 1719.

Han hadde kommandoen under det fatale slaget ved Poltava der han vart teken til fange av russiske soldatar, men vende i 1718 tilbake til Sverige, der han kom fram ved avsluttinga av omleiringa av Fredriksten festning og rekte å få nokre ord med Karl XII før Karl døydde.

## Bakgrunn
Rehnskiöld vart fødd i Svensk Pommern og fekk etter tida ei særs god utdanning, først ved skular i Pommern og Niedersachsen og seinare ved universitetet i Lund. Ved Lund studerte han særleg historie og latin, og blant hans lærekrefter var historikaren og filosofen Samuel von Pufendorf, som la merke til den flinke Rehnskiöld og gav han spesialundervisning.

## Militær karriere
Rehnskiöld gjekk i 1673 inn i Närke-Värmlands regimentet som fenrik, men alt året etter vart han forfremma som løytnant ved hesteregimentet til enkedronninga. Etter fleire forflyttingar, vart han 12. februar 1676 offiser ved den ettertrakta Livgarden. Under den skånske krigen kom han i kamp første gongen natta mellom 31. juli og  1. august 1676 og utmerka seg alt her og vart nemnd i den daglege rapporten til kongen. Karl XI utnemnde han då til kaptein ved Livgarden og i denne posisjonen deltok han i slaget ved Halmstad to veker seinare. Han utmerkte seg vidare i dei komande kamphandlingane under denne krigen, og vart 5. november 1677, i ein alder av berre 26 år, utnemnd til oberstløytnant. Dei to siste åra av den skånske krigen tenestegjorde han ved fronten i Bohuslän og deltok i hevinga av kringsetjinga av Bohus fästning der han heldt på å bli drepen av norske soldatar.

I perioden fram til utbrotet av den store nordiske krigen tenestegjorde han som generalstabsoffiser og vigde seg til militære studium. I 1689 vart han utnemnd til oberst og fekk kommandoen over eit godt tysk infanteriregiment i svensk teneste.

Då den store nordiske krigen braut ut, var han kongen sin næraste medarbeidar under det suksessfulle slaga ved Narva i 1700 og ved slaget ved Kliszów to år seinare. Sjølv heldt han kommandoen under sigeren i slaget ved Fraustadt i 1706, men måtte tole nederlaget i slaget ved Poltava i 1709. Etter dette sat han i russisk krigsfangenskap fram til 1718, men skal ha sona under gode tilhøve der han pleidde omgang med Peter den store.

## Kjelder

**Denne artikkelen bygger på «[[:nb:Carl Gustav Rehnskiöld|Carl Gustav Rehnskiöld]]» frå ,  den 4. desember 2010.*
Magnus Stenbock

**Magnus Stenbock**, òg kalla *Måns Bock*, *Måns Lurifax* () var ein svensk greve og offiser. Stenbock var sjef for Kalmar regimentet frå 1699 og Dalsregimentet frå 1700. Han vart utnemnd til generalløytnant i 1704, general i 1705, generalguvernør i Skåne i 1705 og feltmarskalk i 1713.

Stenbock deltok i slaget ved Narva i 1700, slaget ved Kliszów i 1702, og leia den karolinske hæren til siger i slaget ved Helsingborg i 1710 og i slaget ved Gadebusch i 1712. Han deltok i kapitulasjonen i Tönningen 16. mai 1713 og vart teken til fange og fengsla på Fredrikshavns kastell. I bitterheit over at han ikkje vart lauslaten etter at det vart betalt løysepengar for han, planla han flukt. Han vart likevel teken og vart sett i ei lita celle med berre nokre plankar til golv over eit vasshol. Etter store lidingar døydde han 23. februar 1717.

Stenbock var son til Gustav Otto Stenbock og gifta seg med Eva Magdalena Oxenstierna. Han fekk tre born.

I 1901 vart det reist eit statue av han på Stortorget i Helsingborg, og dette er ein av dei få ryttarstatuane i Sverige som ikkje er av ein kongeleg person. På statuen held Stenbock eit sverd som eigentleg skulle ha vore retta mot erkefienden Danmark. 

## Kjelder

**Denne artikkelen bygger på «[[:nb:Magnus Stenbock|Magnus Stenbock]]» frå ,  den 4. desember 2010.* 
*** oppgav desse kjeldene:*

## Biografiar
*Ingvar Eriksson: *Karolinen Magnus Stenbock*, 2007.
*Andreas Marklund: *Stenbock, Ära och ensamhet i Karl XII:s tid*, Historiska Media, Lund 2008, ISBN 978-91-85377-64-0.
Brahmagupta

**Brahmagupta** () var ein indisk matematikar og astronom. Han er best kjend for å ha definert null og teke det i bruk som eit tal.

Brahmagupt var son av Jisnugupta. Han vart fødd i Bhinmal, då hovudstaden til Gurjara-dynastiet, no i delstaten Rajasthan i nordvestlege India. 
Som astronom blei Brahmagupta leiar for astronomisenteret i Ujjain, det fremste matematiske senteret i India. Han skreiv to kjende verk, *Brahmasphutasiddhanta* (ca. 628) og *Khandakhadyaka* (665). I *Brahmasphutasiddhanta* handsamar han null som eit tal i eigen forstand. I dette verket gjev han òg reknereglar for aritmetikk med negative tal og null. Han freista òg å definere divisjon med null. 

## Bakgrunnsstoff
* O'Connor, John J., og Robertson, Edmund F: «Brahmagupta». MacTutor History of Mathematics archive.

## Kjelder
* O'Connor, John J., og Robertson, Edmund F: «Brahmagupta». MacTutor History of Mathematics archive.

* *Denne artikkelen bygger på «[[:nb:Brahmagupta|Brahmagupta]]» frå ,  den 4. desember 2010.*
Adam Ludwig Lewenhaupt

**Adam Ludwig Lewenhaupt** () var ein svensk general og greve.

Lewenhaupt mista foreldra sin då han var ni år, men voks opp hos Per Brahe d.y. Han vart utdanna ved Lunds universitet og i Uppsala. Han skulle eigenleg bli diplomat men gjekk i staden inn i det militære. Han tenestegjorde i utlandet i nokre år, før han vende tilbake til Sverige.

Då den store nordiske krigen braut ut, vart han sett til å leia eit nydanna infanteriregiment. Han var ein av dei få svenske kommandantane som hadde suksess mot dei russiske styrkane i det området, medan Karl XII førte krig i Polen og Sachsen. I 1704 vann han slaget ved Jakobstadt og året etter vann han slaget ved Gemauerthof og vart då utnemnd til guvernør i Riga.

I 1708 vart han beordra til å marsjere austover med ei forsyningskolonne for å støtte opp under invasjonen til Karl XII av Russland. Dette førte til at han leia dei svenske styrkane i slaget ved Lesnaja same år, der han vart slått og måtte forlate forsyningane. Året etter var han igjen ved hæren til kongen, og Lewenhaupt leia infanteriet under det katastrofale slaget ved Poltava og seinare stod han for kapitulasjonen ved Perevolotsjna nokre dagar etter. Han døydde i russisk krigsfangenskap i 1719, og Karl XII gjorde ingen forsøk på å få han frigjeve. 

## Kjelder

**Denne artikkelen bygger på «[[:nb:Adam Ludwig Lewenhaupt|Adam Ludwig Lewenhaupt]]» frå ,  den 4. desember 2010.*
Fredrik IV av Holstein-Gottorp

**Fredrik IV av Holstein-Gottorp** () var hertug av Holstein-Gottorp frå 1694. Han var son til hertug Christian Albrecht av Holstein-Gottorp.

Han hadde eit liv i stadig konflikt med Danmark. Då faren døydde i 1695, forsterka han banda til den svenske kongefamilien ved å gifte seg med syster til Karl XII, Hedvig Sophia av Sverige i 1698. Gjennom hustrua fekk hertugen eit sterkt grep om svogeren sin, den unge kongen av Sverige. Samstundes omdanna han dei militære styrkane sine til ein kopi av den svenske. Han ustyrte dei med blå uniformer og verva mange svenske offiserar og soldatar. I realiteten integrerte Frederik IV hæren sin i den svensken. Han oppførte festningar i strid med tidlegare inngåtte avtaler med Danmark.

Krigen i 1700 kunne ha utradert dei gottorpske delane av hertugdømet om det ikkje hadde vore for intervensjonen til stormaktene. Ved Altonaforliket i 1689 hadde dei påtatt seg å vere garantistar for freden. Nederlaget til Danmark-Noreg var audmjukande. 

Fredrik IV deltok i det polske felttoget til svogeren Karl XII under den store nordiske krigen, der dei hadde til hensikt å få avsett August den sterke. Polakkane og forbundsfellane deira frå Sachsen hadde gjort inntog i Svensk Livland med byen Riga. Hertugen av Holstein-Gottorp fall under slaget ved Kliszów den 9. juli 1702.

**Born:**
# Den svenske tronpretendenten Karl Fredrik av Holstein-Gottorp, fødd 1700, død 1739.

## Kjelder

**Denne artikkelen bygger på «[[:nb:Fredrik IV av Holstein-Gottorp|Fredrik IV av Holstein-Gottorp]]» frå ,  den 4. desember 2010.*
Orm Hansson Øverland

**Orm Hansson Øverland** () var ein norsk gardbrukar og stortingsmann frå Nedstrand i Rogaland. Hans Øverland var sonen hans.

Far hans var gardbrukar. Sjølv vart han oppfostra hos ein farbror og overtok i 1809 garden hans. Han var lensmann frå 1819, og slutta som gardbrukar i 1847.

Øverland var stortingsmann for Stavanger amt i 1815-16, 1821 og 1822. På omframstortinget 1815-16 var han medlem av fire komitear, mellom dei var komiteen om landbruk, skogbruk og bergdrift og komiteen om allmugeskulelova. I 1821 var han medlem av tolv komitear, der i mellom om fisket ved Skudenes, om hummarfisket, om Tromsø seminar og allmugeskulestellet samt om brennevinsbrenning på landet. Han var elles sekretær i komiteen om Smaalenssaka.

Tildelt borgardådsmedaljen i sølv.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Hans Øverland

**Hans Andreas Ormsson Øverland** () var ein norsk gardbrukar, lensmann og stortingsmann frå Nedstrand i Rogaland. Orm Hansson Øverland var far hans.

Øverland kjøpte i 1848 garden Tveit i Nedstrand og dreiv denne til 1877. I 1877 vart han tilsett som lensmann i bygda, og busette seg på Nedstrand. Han hadde då i realiteten styrt stillinga for far sin i 20 år. Frå 1869 til 1906 var han medlem av forlikskommisjonen og sat elles ei rekke år i heradsstyret.

Øverland representerte Stavanger amt på Stortinget 1862-66 og 1877-85. Han var 1862-63 medlem av budsjettkomiteen og 1865-66 av protokollkomiteen. Heile bolken 1877-85 var han medlem av justiskomiteen, samt 1833-85 av valkomiteen. Vidare var han sekretær i Odelstinget 1877-79 og i Stortinget 1880-85.

Øverland var formann i Venstre i Stavanger amt i kring 15 år. I 1885 vart han medlem av straffelovskommisjonen.

Han døydde på Nedstrand i 1912.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Anders Andersen Bjelland

**Anders Andersen Bjelland** () var ein norsk gardbrukar, stortingsmann og ordførar frå Nedstrand i Rogaland.

Bjelland var son av ein gardbrukar og lensmann. Han var gardbrukar på farsgarden Bjelland. Frå 1837 til 1841 var han den fyrste ordføraren i Nedstrand, varaordførar frå 1846.

Bjelland representerte Stavanger amt på Stortinget i 1827, på omframstortinget 1828, atter på Stortinget i 1833 og 1842. Han var 1827 medlem av bankkomiteen, 1828 av komiteen om auke i setelmengda, 1833 av næringskomiteen, 1842 av Lagtinget og næringskomite nr 1.

Han døydde på garden sin i Nedstrand i 1850.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Nils Trulsson Bru

**Nils Trulsson Bru** () var ein norsk gardbrukar og stortingsmann frå Mosterøy i Rogaland.

Bru var fødd på garden med same namn, og tok i si tid over farsgarden i Mosterøy. Han var 3. representant frå Stavanger amt på omframstortinget i 1814, og vald til 1. representant frå amtet til Stortinget 1815-16. Det sistnemnde valet vart forkasta med 74 mot 10 røyster, då han var under tiltale frå lovverket. 22. april 1816 vart Bru frikjend ved dom i underretten. Aktor som hadde lagd ned påstand om straff på «ære og liv» vart dømd til å betale ei bot 10 riksdalar. 

Bru var 2. representant på Stortinget 1821 og omframstortinget 1822 for same valkrinsen som før. Han var i 1821 medlem av åtte komitear. Mellom dei om fisket ved Skudenes, om hummarfisket, sildehandelen i Bergen, brennevinslova, brennevinsbrenning på landet og formannskapslova.

Bru døydde 1823 på garden sin i Mosterøy.

## Kjelder
*Tallak Lindstøl: *Stortinget og Statsraadet*, B. 1 D. 1 : Biografier A-K, digital utgåve side 133

## Bakgrunnsstoff
*
Rasmus Rasmusson Viland

**Rasmus Rasmusson Viland** () var ein norsk gardbrukar og stortingsmann frå Vikedal sokn i Vikedal  prestegjeld i Rogaland.

Rasmus Viland var son av gardbrukar og postbonde Rasmus Jakobsen og Lisbeth Tørresdotter på Strand i Sandeid Vikedal skisreide. I 1805 gifta han seg til garden Viland, Ilsvåg, i Vats skipsreide/Vikedal prestegjeld.- frå 1837 Vikedal herad - og dreiv denne sidan. Han tok på seg verv, mellom anna var han prestens medhjelpar. Som prestens medhjelpar hadde Viland innverknad på styre og stell i prestegjeldet.

I 1814 var Viland 4. representant frå Stavanger amt på Stortinget. Han var då medlem av deputasjonen som møtte Kristian Fredrik den 10. oktober 1814. Til Stortinget 1836 vart han vald til  varamann. Han tapte loddtrekkinga om 3./4. plassen og blei derfor 4. varamann.

Han døydde på Viland i Ilsvåg, 8.mai i  1837. Gravlagt i Vikedal 17. mai 1837.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Vindetreet 2014, Arvid Staupe, Gardbrukar Rasmuss Viland, Ilsvåg, Stortingsmann 1814.
* Statsarkivet i Stavanger
*
Svenn Ingebretsson Mossige

**Svenn Ingebretsson Mossige** () var ein norsk gardbrukar og stortingsmann frå Time i Rogaland. Han var far til Ingebret Svennsson Mossige.

Mossige tok over farsgarden og dreiv denne. Han var elles smed og gullsmed. I mange år var han forlikskommissær og valmann frå 1814 til -32. Han møtte på på Stortinget i 1818 og i 1830. I 1818 var han medlem av sju komitear, mellom anna budsjettkomiteen og om forlikslova.

Mossige var mellom dei som kom tidleg med i den haugianske rørsla, han praktiserte eit aktivt kristenliv heile si levetid. Han stifta eit lag for ungdom, som møttest om søndagane og der dei forbetra sine evner og kunnskapar i skriving og rekning.

Tildelt borgardådsmedaljen i sølv.

Han døydde på garden sin i Time i 1835.

## Kjelder

* 
*
Ingebret Svennsson Mossige

**Ingebret Svennsson Mossige** () var ein norsk gardbrukar, ordførar og stortingsmann frå Time i Rogaland. Svenn Ingebretsson Mossige var far hans.

Mossige arbeidde på kontoret hos sorenskrivaren, Gunder Aas, i Eigersund. Etter faren døydde i 1835 tok han over farsgarden Mossige. Frå 1839 var han i tillegg veginspektør for Jæren, ei stilling han hadde livet ut. To år seinare vart han også lensmann i Haugland skipreide. Denne stillinga hadde han til 1861 då han vart lensmann i Høyland og magistrat i Sandnes.

1838-40 var Mossige den fyrste ordføraren i Time, sat i heradsstyret til 1861. Han hadde så å seie alle dei kommunale verv han kunne ha, men han var ikkje i forlikskommisjonen. I 1858 var han med i ein kongeleg kommisjon om skysslova.

Mossige var stortingsmann frå Stavanger amt på alle ting frå 1845 til 1860. Han var i 1845 medlem i justiskomite nr 1, 1848 sekretær i same. På tingsamlingane i 1851 og 1854 var han sekretær i Odelstinget, justiskomite nr 1 og valkomiteen, samt 1851 medlem av lovkomiteen. Han heldt fram som sekretær i Odelstinget i valkomiteen 1857 og 1858, medlem av militærkomiteen begge sesjonane. I tillegg var han medlem av jarnbanekomiteen og av komiteen om fengselstellet i 1857, samt finanskomiteen i 1858. På sitt siste storting, 1859-60, var han sekretær i Lagtinget, valkomiteen, militærkomiteen og av komiteen om stortingsbygninga. Sommaren 1860 var han medlem av den deputasjonen som Stortinget sende til kongekroninga i Trondheim.

Mossige budde på Bruland etter han vart lensmann i Høyland, og døydde der i 1862.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Johannes Eriksson Malmin

**Johannes Eriksson Malmin** () var ein norsk gardbrukar og stortingsmann frå Bjerkreim i Rogaland.

Malmin var fødd i Bjerkreim, far hans var gardbrukar. Då han var ei i kring 20 år gammal arbeidde han i tre år i Bergen. Der lærte han seg skriving og rekning, og skaffa seg ein del bøker. Han vart seinare gardbrukar på farsgarden og dreiv eit sagbruk. Han var mykje i kommunal aktivitet, medlem av skulestyret 1826-32 og deltok ofte under utskiftingsforretningar.

År 1818 var han stortingsmann frå Stavanger amt, medlem av fem komitear. Mellom anna var han med i komiteen om skysslova og komiteen om innkvarteringa.

Han døydde på garden sin i Bjerkreim i 1852.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*